AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55697)
  + [Valencià](/va/acuerdo/55479)






Selector de idioma

Leer

* [Español](/es/acuerdo/55140)
* [Valencià](/va/acuerdo/55750)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025[Butlletí Oficial Universitat d'Alacant](/ca/Publicacion)
=========================================================================================================================================================================================

Secretaria General

Butlletí Oficial Universitat d'Alacant





AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025

Data d'aprovació
:   20/12/2024

Data de publicació
:   07/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55900)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55134)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55842)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025&url=https://www.boua.ua.es/va/acuerdo/55315)

**Títol:** AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 20 de desembre de 2024

AJUDES PER A LA PARTICIPACIÓ EN CONGRESSOS DE L'ALUMNAT DEL PROGRAMA DE DOCTORAT EN EMPRESA, ECONOMIA I SOCIETAT, CURS 2024-2025

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de sis ajudes per a la presentació de comunicacions en congressos científics nacionals i internacionals per part de l'alumnat del programa en Empresa, Economia i Societat. L'objectiu d'aquesta actuació és fomentar la participació com a ponent de l'alumnat del programa de doctorat en Empresa, Economia i Societat en congressos científics nacionals i internacionals. Amb això es pretén contribuir a la formació dels doctorands i a la transferència de coneixement.

2.  Requisits de les persones beneficiàries

Podrà sol·licitar aquesta ajuda l'alumnat del programa de doctorat en Empresa, Economia i Societat que es trobe matriculat en el programa de doctorat en el moment de la sol·licitud i durant la realització de l'activitat per a la qual se sol·licita l'ajuda.

3.  Nombre i dotació de les beques

Es concedirà un nombre màxim de 4 ajudes per a participació en congressos nacionals amb un import de fins a 250 euros cadascuna i un nombre màxim de 2 ajudes per a participació en congressos internacionals amb un import de fins a 500 euros cadascuna.

L'ajuda és una contribució per a cobrir les despeses d'inscripció, desplaçament o d'allotjament durant el període de realització de l'activitat. El seu import estarà condicionat a la justificació de la despesa realitzada per aquests conceptes, fins a un màxim de 250 euros per a la participació en congressos nacionals i de 500 euros per a la participació en congressos internacionals. En cap cas es podran superar els imports establits en la normativa de gestió econòmica de la Universitat d'Alacant per a aquesta mena de despeses. Se n'exclouen expressament les dietes i qualsevol altra despesa diferent de les esmentades anteriorment.

Si un mateix treball és presentat per diverses persones en un congrés, la quantia serà dividida a parts iguals entre el nombre de sol·licitants per a la mateixa activitat, sempre que complisquen els requisits establits en l'apartat 2.

4.  Termini i procediment de presentació de sol·licituds

4.1 Termini de presentació

El termini de sol·licitud s'inicia a partir de l'endemà de la publicació d'aquesta convocatòria en BOUA i finalitza el 31 de març de 2025 a les 23.59 hores.

4.2 Procediment de presentació

La documentació es presentarà, a través de l'e-Administració, per instància genèrica dirigida al coordinador del programa de doctorat en Empresa, Economia i Societat de la Facultat de Ciències Econòmiques i Empresarials, amb indicació de les dades d'aquesta convocatòria.

S'hi adjuntarà la següent documentació:

·         L'acceptació de la ponència en format oral o el compromís de remetre aquesta acceptació tan prompte com el sol·licitant de l'ajuda la reba (en cap cas s'admetrà l'acceptació només per a assistència al congrés, ni la presentació d'un pòster).

·         El currículum vitae del sol·licitant, amb especial detall en la seua formació acadèmica i experiència investigadora.

·         Preinscripció o inscripció, segons siga procedent, al congrés en la qual conste l'import.

·         [Declaració responsable](https://economicas.ua.es/es/documentos/estudios/doctorado/declaracion-responsable-ayudas-doctorado-2024-25.docx).

5.  Criteris d'adjudicació

L'assignació de l'ajuda es realitzarà seguint els següents criteris:

1. Nota mitjana de l'expedient acadèmic de grau i posgrau (fins a 30 punts).

2. Trajectòria investigadora: publicacions, beques, participació en projectes d'investigació i participació en congressos (fins a 50 punts).

3. Primera participació en un congrés (20 punts).

Òrgan gestor i Comissió de Valoració

5.1 Òrgan gestor

L'òrgan gestor de la convocatòria, la Facultat de Ciències Econòmiques i Empresarials, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la Facultat de Ciències Econòmiques i Empresarials, el correu electrònic de contacte de la qual és fcqr.dkmvihanxja@jo.tm.

Quan la sol·licitud no reunisca els requisits o no s'hi adjunte la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la petició, amb la resolució prèvia que haurà de ser dictada en els termes previstos legalment.

5.2 Comissió de Valoració

La Comissió de Valoració realitzarà l'examen i l'avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència

-       Coordinador/a del programa de doctorat en Empresa, Economia i Societat, o persona que el/la substituïsca.

Secretaria

-       Secretari/ària del programa de doctorat en Empresa, Economia i Societat, o persona que el/la substituïsca.

Vocals

-       Vocals de la Comissió Acadèmica del programa de doctorat en Empresa, Economia i Societat, o persones que els/les substituïsquen.

Els membres de la Comissió de Valoració signaran un document d'absència de conflicte d'interessos (DACI).

6.  Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector Públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://economicas.ua.es/va/estudis/doctorat/ajudes-per-a-la-participacio-en-congressos-de-l-alumnat-del-programa-de-doctorat-en-empresa-economia-i-societat-curs-2024-2025.html>, que substitueix la notificació a les persones interessades i té els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a l'avaluació.

La proposta de resolució provisional de les ajudes es publicarà a partir del 5 de maig del 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Transcorregut aquest termini i, si escau, resoltes les al·legacions presentades, la rectora o el rector dictarà la resolució definitiva de concessió.

7.  Marc legal i pressupostari

Aquesta convocatoria, amb codi 2025SBV030, serveix de base reguladora i es troba recollida en la línia de subvenció 2025LS019 del Pla Estratègic de Subvencions 2025-2027 (exercici 2025) de la Universitat d'Alacant.

La subvenció assignada s'ajustarà a allò que disposa la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el reglament de la Llei 38/2003; la Llei 1/2015, de 6 de febrer, d'hisenda pública, del sector públic instrumental i de subvencions, en la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 2.000 euros, serà sufragada amb càrrec al capítol IV 19904O2125 del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

8.  Obligacions, justificació de persones beneficiàries i pagament

8.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1. L'activitat subvencionada ha de realitzar-se des de 2024 fins a 2025.

2. Estar matriculat/da en el programa de doctorat en Empresa, Economia i Societat durant el curs acadèmic 2024-2025.

3. Presentar una comunicació en un congrés en modalitat presencial.

A més, són obligacions de les persones beneficiàries l'acceptació i la justificació de l'ajuda, i les previstes en l'article 14 de Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

8.2 Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i l'aplicació dels fons percebuts fins al 31 d'octubre del 2025 mitjançant la presentació de la següent documentació:

- Justificant de pagament de la inscripció en el congrés.

- Acceptació de la ponència per part del comitè científic.

- Certificat d'assistència al congrés com a ponent.

- Bitllets i factures justificants de la despesa en transport o allotjament.

Després de la justificació, la Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, com en la resolució de concessió, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [tcg@lf.ii](mailto:yme@zn.xh).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

9.  Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 20 de desembre de 2024

La rectora,

PD de signatura, el vicerector d'Investigació

(Resolució de 19 de desembre de 2024)

Juan Mora Pastor





[Carretera Sant Vicent del Raspeig s/n  
03332 Sant Vicent del Raspeig - Alacant  
 Tel. 47 244 6304 - Fax 83 063 8704](https://www.google.es/maps/@43.063476,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12544&trk=tyah&trkInfo=tarId%7V1739734002116%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)